sonderborg.dk

Anders Agger Indefra
2026-04-21 20:00 (Europe/Copenhagen) | Koncertsalen Alsion, Alsion 2, Sønderborg, 6400, Danmark
Anders Agger Indefra…
… er et skarpt og åbenhjertigt medieforedrag, hvor tilhørerne med humor, kant og tankevækkende klip bliver klædt på til at forstå mekanismerne i tv-branchen.
Anders Agger har gennem mange i år i DR opbygget en særlig stil i en stribe dokumentarserier, hvor han udfordrer vores måde at leve på.
Han har med serien “INDEFRA med Anders Agger” vendt op og ned på normal-begreberne, når han skildrer alt fra hjemløse kvinder omkring Reden i Aarhus, over varetægtsfængslede i Vestre Fængsel – til en tæt, fordomsfri beskrivelse af unge med psykiske problemer.
Sideløbende har Anders Agger gennem mange sæsoner fastholdt sit samarbejde med tv-kokken Anne Hjernøe.
Sammen har de Anne & Anders-programmerne forsøgt at gøre verden mindre, når de har spejlet danskheden – fra Afrika og til Mellemøsten – på deres antropologiske tv-rejse i bedste sendetid søndag aften.
Anders Agger debuterede med dokumentaren “Heavy Agger – 14 år senere” tilbage i 1999 – om en klike unge, heavy rock-unge i Thy, som han siden har genbesøgt – og fik sit egentlige gennembrud på tv med serien “Sømanden & Juristen” fra et hospice i Vestjylland.
Anders Agger har modtaget en stribe priser for sit arbejde, senest Landsforeningens SINDs samfundspris og Det Danske Folkesundheds folkesundspris i 2024.
I 2021 modtog han Modersmålsprisen – og har desuden udgivet bogen “Kærlighed” med fotografen Mingo Nørager.
Anders Agger Indefra er et tankevækkende foredrag med kant og humor, hvor du kommer med bag kulissen og ind i de mange etiske overvejelser.
…
Foredragslængde: ca. 1 time og 20 minutter, uden pause.

StartUp Connect Sønderborg 2026
2026-04-22 15:00 - 18:00 | Sønderborg Vækstråd, Ellegårdvej 36, Sønderborg, 6400
StartUp Connect Sønderborg samler unge idéer, lokale iværksættere og erhvervsliv til en inspirerende eftermiddag med fokus på entreprenørskab, nye perspektiver og konkrete erfaringer fra iværksætterrejsen.
StartUp Connect Sønderborg 2026 afholdes med Dansk Erhverv som partner.

PROGRAM:
Kl. 15:00 – 15:10 Velkomst – scenen sættes
Kl. 15:10 – 15:25 Unge iværksættere under lup v/Dansk Erhverv
Kl. 15:25 – 15:55 Unge idéer i spotlight:
– Oplev nye perspektiver og spirende iværksætteridéer fra næste generation
Kl. 15:55 – 16:15 Fra pitch til næste niveau:
– NEXUS SOLARIS – fra første idé til markedslansering
Kl. 16:15 – 16:30 CONNECT – netværkspause
Kl. 16:30 – 17:20 Praktisk indsigt til din idé
Vælg din retning – deltag i to spor á 20 minutter:

Spor 1: Arbejd med din forretningsidé v/STEAR
Spor 2: Muligheder i turisme og oplevelsesøkonomi v/Destination Sønderjylland
Spor 3: Do’s & Don’ts når du starter virksomhed v/Rådgivernetværket

Kl. 17:25 – 17:50 Fra pitch til næste niveau:
– KJØ – fra første idé til Løvens hule
Kl. 17:50 – 17:55 Afslutning
Programmet er med forbehold for ændringer.
Dato: Onsdag den 22. april 2026
Tid: Kl. 15:00 – 18:00
Sted: Domicilet, Ellegårdvej 36, 6400 Sønderborg

Danfoss Orkestret Foråskoncert
2026-04-23 19:30 - 21:30 | Ahlmannsparken, BHJ-salen, Ahlefeldvej 4, Gråsten, 6300
Danfoss orkestret har igen i 2026 valgt at komme forbi Kultur i Gråsten og BHJ-salen for at spille deres forårskoncert. Det bliver festligt og humørfyldt, og vi glæder os til igen at høre dem.
Arrangementet støttes af Bitten og Mads Clausens Fond

Lyskoncert med Sønderjysk Pigekor og Drengekor
2026-05-04 19:30 - 21:00 | Sct. Marie Kirke, Sønderborg, Kirketorvet, Sønderborg, 6400
Mandag d. 4. maj 2026 kl. 19.30 synger Sønderjysk Pigekor og Drengekors Juniorkor og Koncertkor traditionen tro lyskoncert i Sct. Marie Kirke.
Korene vil præsentere et varieret program af sange, som hylder friheden, fællesskabet og sommerens komme under ledelse af dirigenterne Ida Hymøller og Mette Rasmussen.
Billetter kan købes på dette link https://place2book.com/da/sw2/sales/f3yg91i7ik og ved døren, hvis flere tilbage.
Dørene åbner kl. 19.00.

Korenes forårskoncert
2026-05-12 19:00 | Koncertsalen Alsion, Alsion 2, Sønderborg, 6400, Danmark
En aften fyldt med sang, når nogle af Sønderborgområdets mange kor sammen synger foråret ind.
Så er det forår! Sønderborgområdets mange kor inviterer til koncert, hvor de hver især viser, hvad de kan.
Vigtigt at vide om billetter
Billetter sælges kun i døren.
De deltagende kor er ansvarlig for dette arrangement, herunder billetsalg. Alle spørgsmål vedrørende billetsalg skal rettes direkte til arrangøren. Koncertsalen Alsion kan ikke hjælpe ved spørgsmål om billetter.
Særligt om kørestolspladser
Koncertsalen Alsion råder over tre kørestolspladser med ledsagerplads. Har du brug for en kørestolsplads, skal du ringe direkte til arrangørerne.

Ladywalk
2026-05-18 18:00 - 21:00 | SFS Hallen, Borgmester Andersens Vej 100, Sønderborg, 6400, Danmark
Ladywalk foregår mandag den 18. maj 2026 i 16 forskellige byer rundt om i landet. På alle startsteder kan du vælge at gå enten 3 km, 7 km eller 12 kilometer. Fællesstart kl. 18:00.
Ladywalk har et ønske om at få kvinder i alle aldre og størrelser ud at gå. Samtidig med at man gør noget godt for sig selv, er man med til at gøre en forskel for andre kvinder, som har udfordringer med helbredet.

Sønderborg Sommer Revy Show 2026
2026-05-19 20:00 - 22:15 | Sønderborg Teater, Strandvej 1, Sønderborg, 6400, Danmark
Så kom og mød STJERNEHOLDET: Ane Høgsberg, Johanne Milland, Jesper Lundgaard, Thomas Eje, Rikke Buch Bendtsen – og revydirektør Jeff Schjerlund. De glæder sig til en festlig aften sammen med jer.

Nikolaj Stokholm
2026-05-29 18:30 | Koncertsalen Alsion, Alsion 2, Sønderborg, 6400, Danmark
Nikolaj Stokholm gæster Koncertsalen Alsion med sin nye turne, Feat. Stokkefar.
Så sker det endelig! Dét, som en hel nation har ventet på.
I denne tid, hvor man bare har brug for at sætte sig ned, grine og glemme alt omkring sig, er der kun én, som kan løse denne umulige opgave. Og det er gode gamle Nikolaj Stokholm.
Med tre succesfulde shows bag sig er forventningerne enorme. Og det ved han godt.
”For at være 100 % sikker på, at du får dit livs sjoveste aften, tager jeg selvfølgelig også den uforudsigelige Stokkefar med på scenen. Er det den samme person? Ingen ved det. Alle spørger. Men du spørger ikke – for du skal jo se det.”
Nikolaj Stokholm har taget dansk komik med storm. Siden debuten i 2007 er han blevet en af landets mest folkekære entertainere med sin skæve, selvironiske og uforudsigelige humor. Hans særlige evne til at balancere det skøre med det hjertevarme har gjort ham til en publikumsfavorit på tværs af generationer.
Hele Danmarks Stokkefar har fyldt spillesteder og koncertsale over hele landet, turneret med tre storsælgende onemanshows – det seneste solgte 120.000 billetter – og har dermed cementeret sin position som en af landets mest populære komikere.
Nu er han så klar med sit fjerde onemanshow, som han selv lover bliver det sjoveste til dato. Og hvis man kender Nikolaj Stokholm ret, er det ikke bare en tom kliché, men et løfte, han ikke har tænkt sig at løbe fra.

Nikolaj Stokholm (EKSTRA)
2026-05-29 21:00, 2026-05-30 18:30, 2026-05-30 21:00 | Koncertsalen Alsion, Alsion 2, Sønderborg, 6400, Danmark

Naturparkdag - Nordals Naturpark
2026-05-30 09:00 - 12:00
Velkommen til en formiddag fuld af naturaktiviteter for børn, unge og voksne i Naturpark Nordals. Vær med til alle aktiviteterne. Det er gratis.
Aktiviteterne foregår 3 steder.
Den runde bro ved Nordborg sø
– Byg din egen fiskestang
– Fisketur
– Woop Naturquiz. Husk mobilen
– Kaffe- og kagebod
Eleverne fra Friskolen Østerlund og Nordborg Sportsfiskerforening hjælper dig med at bygge og fiske.
Mjels Pumpehus
– Kom på fugletur ved Mjels sø og Bund sø med OAS og DOF Sønderjylland
– Byg din egen redekasse med naturvejlederne
– Ølsmagning ved Mjels Bryghus
– Danmarks smukkeste vinrute. Den lange, 6,5 km. Vandretur, vinsmagning ved Holm Vineri og besøg hos oldtidsbåden Hjortspringbåden. Rute: E Gavl – Dyvig – Holm Vineri – Jollmandsgaard – Hjortspringbåden.
– Flotte fossiler. Stenklubben Als gør dig klogere på sten og fossiler.
Dyvig Bådhavn
– Danmarks smukkeste vinrute. Den korte, 2,5 km. Vandretur, vinsmagning ved Holm Vineri og besøg hos Hjortspringbåden
Parkering:
Den runde bro – Søvænget, Nordborg Hus
Mjels pumpehus – Området ved Mjelsgaard, Mjelsvig Bådhavn og parkeringsplads nord for pumpehuset
Dyvig Bådhavn – P-plads Fisketegn
Hvis du er 18-65 år skal du huske at indløse fisketegn, hvis du vil fiske til Naturparkdagen.
Naturpark Nordals
Naturpark Nordals er en ud af 18 danske naturparker under Friluftsrådet. Sønderborg Kommune står bag udviklingen af Naturparken. Sekretariatet for Naturpark Nordals er arrangør af Naturparkdagen.
Læs mere om Naturparken: Link
Du har også mulighed for at komme med input til, hvordan Naturparken i fremtiden skal udvikle sig.

Fejring af X-Factor vinder Hugo på Musikskolens Festdag
2026-05-30 10:00 - 14:30 | Sønderborg Musikskole, Skovvej 16, Sønderborg, 6400, Danmark
Det bliver en fest, når Sønderborg Kommune inviterer alle til at fejre Hugo Almeida, som vandt TV 2’s X-Factor.
Sønderborg Musikskole huser mange talenter indenfor musik, dans og teater. En af dem er Hugo Almeida, som tidligere har gået på skolen og vandt den seneste X Factor-finale. Sønderborg Kommune ønsker at fejre Hugo og de øvrige talenter på musikskolen.
Det sker lørdag den 30. maj på Sønderborg Musikskole.
Fejringen foregår under musikskolens Musikskolens Festdag, som varer fra kl. 10-14.30. På dagen vil hele musikskolen summe af musik, dans og kreative aktiviteter på flere scener udenfor og indenfor på Skovvej 16, Sønderborg.
Selve fejringen af Hugo foregår kl. 13-13.30, hvor Daniel Staugaard, der er formand for Kultur-, Handel- og Turismeudvalget, vil holde en kort tale for vinderen, inden Hugo optræder med numre fra X Factor.
Hugo har tidligere været elev på Sønderborg Musikskole, og Sønderborg Kommune vil med fejringen anerkende både Hugos sejr i X Factor samt musikskolens øvrige elever. Sønderborg Musikskole har 800 elever, der går til fx musikundervisning, bandskole og ballet samt på talentlinjen og Musikalsk Grundkursus (MGK).
På Musikskolens Festdag vil man i løbet af dagen kunne opleve skolens mange orkestre, bands og ensembler, deltage i billedskole-værksted og prøve hoppeborg. Der er også salg af pølser og drikkevarer. Der er fri entré, og Sønderborg Kommune opfordrer alle til at komme og fejre Hugo samt opleve Sønderborg Musikskoles tilbud.
Fejring af ballettalenter
På Musikskolens Festdag vil to elever fra Sønderjyllands Danseakademi, som hører under Sønderborg Musikskole, også blive fejret. Det er Nelly Viktoria Mannherz og Sebastian Hellesøe, der vandt guld i kategorien Duetter 15-18 år ved den største danske balletkonkurrence, Danske Balletpris 2026.

Foto: Lasse Lagoni

Kids Tour lørdag d. 30 maj 2026
2026-05-30 10:00 - 15:00 | Apotekerhaven i Sønderborg, Kastanie Allé 8, Sønderborg, 6400, Danmark
Sønderborg Kommune og Børneulykkesfonden inviterer igen i år til Kids Tour – et sjovt og lærerigt cykelløb for børn i alderen 3–10 år.
Her kan børnene være cykelstjerner for en dag og prøve kræfter med en tryg og afmærket cykelrute, hvor det ikke handler om at vinde, men om at være med 😊
Dato: lørdag d. 30. maj 2026
Sted: Apotekerhaven, Sønderborg
Tid: Kl. 10.00–15.00
Pris: EARLY BIRD 25 kr. + gebyr med koden KTEARLYBIRD frem til 30. marts
Herefter 50 kr. + gebyr pr. barn. Alle deltagende børn får startnummer, medalje og goodiebag.
Tilmeld dit barn her: Kids Tour i Sønderborg | Safeticket
Pladserne er begrænsede – så skynd jer at sikre en plads.
Kids Tour er for hele familien. Før, under og efter løbet er der gratis aktiviteter og underholdning i eventområdet.
Vi glæder os til en dag med cykelglæde, fællesskab og masser af smil 😊

Kongelig Sommerballet
2026-06-10 19:00 - 21:00 | Augustenborg Slotspark, Storegade 2, Augustenborg, 6440, Danmark
Gratis ballet under åben himmel, når Kongelig sommerballet for 20. gang tager på turné.
Kongelig sommerballet er efterhånden blevet en fast tradition for publikummer rundt om i hele Danmark. Oplev nogle af landets bedste balletdansere i højdepunkter fra kendte balletter og den kommende sæsons forestillinger.
Det bedste startskud på sommeren er at sidde i den danske sommersol med familie og venner, mens dansere fra Den Kongelige Ballet optræder live. Kongelig sommerballet har eksisteret siden 2006 og trækker hvert år tusindvis af publikummer ud i sommervejret for at se ballet under åben himmel. Alle steder – lige fra slotte, parker, havne og museer – har publikum været begejstrede for denne særlige oplevelse.
Kongelig sommerballet er for alle – både garvede balletomaner men også helt nye balletelskere.

GRATIS ADGANG UDEN BILLET

Praktiske oplysninger:
Der vil ikke være opsatte stole – medbring selv enten tæppe eller stoleDer udleveres gratis trykt program ved ankomstKom også og oplev balletdansernes opvarmning på scenen, som starter 1 ½ time før forestillingenForestillingen aflyses først i sidste øjeblik, hvis vejrforhold ikke tillader, at forestillingen kan gennemføres

Nordals-Musikfestival 2026
2026-06-11 - 2026-06-13 | Nordborg Slot, Slotsgrunden 1, Nordborg, 6430
Nord-Als Musikfestival afholdes hvert år den anden weekend i juni på det idylliske Nordborg Slot, som ligger midt i Nordborg by.Til daglig danner slottet rammen om Nordborg Slots Efterskole.

Als Vikingemarked
2026-06-13 10:00 - 16:00 | Kær Vestermark overfor Støvlen, Skydebanevej 1a, Sønderborg, 6400
Als Vikingemarked slår portene op for 6. gang – levende historie i Sønderjylland
Den 13. og 14. juni 2026 danner Sønderborg igen rammen om Als Vikingemarked, når portene åbnes for sjette gang til Danmarks største ikke-kommercielle vikingemarked. Begge dage fra kl. 10-16 inviteres publikum indenfor til en sanselig og levende oplevelse af vikingetiden på Kær Vestermark overfor Støvlen i Sønderborg.
Markedet samler omkring 300 vikinger fra ind- og udland, som hver især bidrager til at genskabe historien gennem autentisk lejrliv, håndværk, kamp og formidling.
Als Vikingemarked henvender sig bredt – både til historieinteresserede, familier og nysgerrige gæster. Der er oplevelser for både børn og voksne, og markedet giver mulighed for både fordybelse, leg og læring i autentiske rammer.
Dato: 13.-14. juni 2026
Tid: Kl. 10-16 begge dage
Entré: 80 kr.
Børn under 12 år: Gratis

WoodSculpture
2026-06-14 - 2026-06-20
Den 14. – 20. juni 2026 afholdes en af Sønderborgs mest folkekære sommertraditioner: træskærersymposiet WoodSculpture.
En række billedhuggere fra forskellige steder på kloden mødes hvert år på Slotskajen i Sønderborg for på en uge at forme hvert deres kunstværk ud af egetræsstammer. Publikum strømmer ugen igennem til for at se processen fra træstamme til skulptur. Når symposiet er ovre, bliver årets produktion placeret et eller flere steder rundt om i Sønderborg Kommune. Det betyder, at der nu er tæt på 150 skulpturer fordelt ud over Sønderborg Kommune.
Begivenheden har siden 2012 foregået hvert år, med coronasommeren 2020 som eneste undtagelse. Det er et samarbejde mellem Uwe Wolff’s Fond og Sønderborg Kommune, assisteret af en lang række lokale samarbejdspartnere.

Augustenborg skovtur
2026-06-14 10:00 - 13:00 | Augustiana Kunstpark & Kunsthal, Palævej 10-14, Augustenborg, 6440, Danmark
Kom og deltag i en spændende natur- og kulturtur om Augustenborg skov. Vi mødes ved Det Røde Palæ.

Sønderborg Strikkefestival 2026
2026-06-14 10:00 - 16:00 | Kasernen, Gerlachsgade 5, Sønderborg, 6400
Er du vild med garn, strikketøj og ny inspiration?
Så glæd dig til den fjerde udgave af Sønderborg Strikkefestival, som finder sted 12.-14. juni 2026. Igen byder den på flere end 30 forskellige workshops og lige så mange spændende butikker samlet på ét sted.
Strikkefestivalen foregår i ikoniske bygninger midt i Sønderborg, tæt på det blå Alssund: Det moderne multikulturhus og den historiske kaserne, som nu er foreningshus. Målet er, at der ligesom de foregående år er omkring 1100 gæster, der finder vej til garnmekkaet.
Festivalen fredag den 12. juni med et brag af et sceneshow med strikdesigner Lisa Renner. Med sine seneste sommer-kollektioner tager hun gæsterne til et univers af sommer, varmt sand og vind i håret. Hun strikker garn og masker til højder, hvor de opnår et unikt samspil med kropopfattelse og bevægeglæde – og serverer det festligt og energisk ud over scenekanten. Det bliver et festfyrværkeri af en start på årets festival.
Fredag er der også workshops, ligesom lørdag og søndag. Blandt de 40 forskellige workshops er der noget for både nybegyndere, øvede og meget øvede: Strukturstrik, gobelinstrik, vævestrik, islandske teknikker, Fair Isle, patent- og dobbeltstrik, strik med restegarn, freeform, raglan, feminist strik, hønsestrik, broderi på strik og meget, meget mere.
Lørdag og søndag åbner standene i Foreningshuset Kasernen: En ønskedrøm bestående af omkring 30 skønne, helt forskellige butikker samlet på ét sted. Garnbutikker fra hele landet præsenterer deres lækkerier. I valget af stande har Garn uden Grænser lagt vægt på stor variation til et bredt publikum, idet der er alt fra alverdens garntyper, håndfarvet garn, strikkede modeller, nye designs og tilbud på skønne kits til tasker, perler, knapper, pinde og nåle. En verden af muligheder og inspiration til det næste håndarbejdsprojekt.
Takket være gavmild støtte fra sponsorer kan man igen i år være med til Sønderborg Strikkefestival for til meget rimelige priser: 100 kr. for partoutbillet/armbånd og 325 kr. pr. workshop. Dét er billigt, og det er det, fordi vi synes, at fællesskabet omkring strik og muligheden for at opleve og lære nyt skal være for alle.

Fagenes Fest Sønderborg 2026
2026-06-18 17:30 - 20:00 | BC Syd, Søndre Landevej 30, Sønderborg, 6400
Fagenes Fest Sønderborg er en hyldest til vores dygtige faglærte, som i løbet af året 2025 og 2026 består sin fag- eller svendeprøve.

Det er en fest, hvor vi fejrer deres præstationer og viser vores stolthed og anerkendelse. Arrangementet er er en stor fest med mad, musik, underholdning og anerkendelse, som de fortjener.

Skt. Hans 2026
2026-06-23 19:30 - 21:00 | Koncertsalen Alsion, Alsion 2, Sønderborg, 6400, Danmark
Når solen går ned i den lyse juni-aften, og bålets flammer danser i vinden, fyldes luften med toner, der altid har samlet generationer. Vores traditionsrige og altid stemningsfulde Skt. Hans-koncert er naturligvis på programmet igen, og i år er det de elskede midsommerviser fra højskolesangbogen, der vækker minder om fællesskab, når vores bestyrelsesformand, Simon Faber, sætter sig ved flyglet.

Her mødes vi efter koncerten under åben himmel for at fejre den smukke aften. De velkendte melodier vækker minder, og musikken spreder varme og glæde, mens den lette sommerbrise bærer tonerne ud i juniaftenen. Det er en stund til eftertanke, fællesskab og ren musikalsk nydelse – en fejring af de lyse timer og sommerens skønhed.
Ca. 1 time og 50 minutter uden pause
Program:
Vi fejrer den danske sommer med fællessang fra højskolesangebogen. Orkestrets bestyrelsesformand, Simon Faber, er ved flyglet.
1. gæstedirigent:
Henrik Schaefer

STING
2026-06-26 18:30 - 23:00 | Mølleparken, Kærvej, Sønderborg, 6400
Verdensstjernen STING kommer til Sønderborg!
Den 17-dobbelte Grammy-vindende kunstner STING tager på verdensomspændende turné ”STING 3.0” (præsenteret af Cherrytree Music Company og Live Nation) med den virtuose guitarist Dominic Miller samt den dynamiske trommeslager Chris Maas. Fans får mulighed for at opleve STING optræde med både de mest elektrificerende hits og sjældne numre fra hans tidløse diskografi. Koncerten er den eneste i Danmark i 2026.
I sin enestående karriere har Rock and Roll Hall of Famer STING solgt 100 millioner albums verden over som både soloartist og tidligere frontfigur i The Police. STING er komponist, singer-songwriter, skuespiller, forfatter og aktivist og har desuden modtaget en Golden Globe, fire Oscar-nomineringer, en Tony-nominering m.v
“STING 3.0”-turnéen repræsenterer en ny dynamisk æra, der fremviser udvalgte sange fra hans omfattende katalog gennem et intensivt tremandsband. Turnéen inspirerede hans nye sang “I Wrote Your Name (Upon My Heart)” – mixet af 4-dobbelte Grammy-vindende mix-engineer, Robert Orton. Det dynamiske og erfarne tremandsband har allerede høstet imponerende anmeldelser. Derudover er et nyt livealbum, STING 3.0 LIVE en samling af hans største hits, inklusive “Be Still My Beating Heart”, som aldrig før er blevet udgivet som liveversion.
Den 26. juni 2026 gæster STING Mølleparken i Sønderborg. Glæd dig til en aften med megahits som ‘Englishman In New York’, ‘Fields Of Gold’ og ‘Shape Of My Heart’. Til at kickstarte aftenen kommer den britiske trio GIRLBAND!
GIRLBAND! er et alternativt punkband fra Nottingham. De har en formidabel og stærk kraft, der trækker på inspiration fra 50érne til 90érne og skaber en glædesfyldt og naturlig musikalsk ganerenser, som ingen andre. De lover at sparke festen i gang fra første akkord.
GIRLBAND! leverer popsange med indflydelser fra andre skelsættende trioer såsom Jimi Hendrix, Nirvana og The Police samt andre kvindeledende grupper som The Breeders, The Cranberries og The Pretenders. Med pigernes egne ord er de “en kuglesikker ulveflok”.

Sjov og musik på Rønhaveplads
2026-07-04 12:00 - 16:00 | Rønhaveplads, Rønhaveplads, Sønderborg, 6400, Danmark
Årets anden sjov og musik arrangement

Kan vi stolt præsentere –
Kaffekoret
Marvers sofa Jam
Lange Andersen
Holm
Benny the Bopper
Præmie overrækkelse
Sol
Til børnene er der “Hajen Henriks” skattejagt, stopdans, kreativ workshop og så kommer party Pikachu og Stitch og laver sjov
Næsten nyt så Har vi et kunstkræmmermarked med kunsthåndværk fra lokale kunstner .
Kom og være med til et gratis åben arrangement for alle. 4 timers koncert med masser af fede bands og fællessang. Samt underholdning til børn. Der vil blive solgt øl, vand og pølser.
Så Tag familien, vennerne, arbejdskollegerne etc. Med til en hyggelig dag med fællesskab og folk mødes for at mødes.

Vild mad - Blå Flag aktivitet
2026-07-07 14:00 - 16:00 | Vemmingbund strand, Vemmingbund Strandvej 61, Broager, 6310
Naturvejlederne serverer smagsprøver på mad fra havet. Alle er velkommen.
Læs mere om vores mange andre spændende naturture i Naturkalenderen for 2026 www.naturkalenderen.dk og udforsk vores mange Blå Flag aktiviteter vi tilbyder hele sommeren.

Det store rytteroptog - fredag
2026-07-10 11:00 - 12:00 | Sønderborg centrum
Oplev det store rytteroptog til Ringriderfesten i Sønderborg. Sammen med 3 musikervogne er følgende orkestre med i optoget:
– Flere store udenlandske orkestre
– Sønderborg Garden
– Ringriderfestens Herolder
– Sønderborg Pipes And Drums

Damefrokost 2026
2026-07-11 12:00 - 19:00 | Ringriderpladsen, Ringriderpladsen, Sønderborg, 6400, Danmark
Der åbnes op for Damernes ringriderfrokost i Lansen for anden gang i Ringriderfestens historie. Festen afholdes i den højtidelige ringriderstemning.
Vi byder velkommen med en særligt udvalgt sommerøl, hvorefter der serveres en 3-retters sommermenu, med vin fra Wohlenberg og drikkevarer ad libitum under arrangementet.
Og så er der musik, fællessang, stort tattoo og skøn sommerstemning. Det bliver et brag af en fest, med konferencier og med fantastiske taler.
ALT UDSOLGT

Det store rytteroptog - Søndag
2026-07-12 11:00 - 12:00
Oplev det store rytteroptog til Ringriderfesten i Sønderborg.
Sammen med 3 musikervogne er følgende orkestre med i optoget:
– Flere udenlandske orkestre
– Sønderborg Garden
– Ringriderfestens Herolder
– Sønderborg Pipes And Drums

Internationalt Tattoo Show
2026-07-12 20:00 - 22:30 | Broager Sparekasse Skansen, Aabenraavej 25a, Sønderborg, 6400
Storslået underholdning med nogle af de bedste danske og internationale orkestre.
– Flere top udenlandske orkestre
– Århus Brass Band
– Sønderborg Garden
– Sønderborg Pipes And Drums
Foto: Anders Kibbel

Herrefrokosten 2026
2026-07-13 12:00 - 17:00 | Ringriderpladsen, Ringriderpladsen, Sønderborg, 6400, Danmark
2400 Festklædte herrer er samlet til festlig frokost i Lansen.
